== Konstruktion ==
[[Fil:Go kart edit.jpg|thumb|Gokart med ældre Yamaha KT100J motor. Disse er populære i Australien, på trods af deres alder.]]
En gokart er i sin grundkonstruktion meget simpelt opbygget. Den består af et rørramme-stel konstrueret af stærke stålrør typisk i 28–32&nbsp;mm diameter. Herpå monteres motor, styretøj, sæde, bagaksel, hjul og "karosseri" i plastic. Det bemærkelsesværdige ved en gokart i forhold til andre konstruktioner er at hverken affjedring eller [[differentiale]] er tilladt. Derfor er det en svær balancegang for konstruktøren at lave et gokart stel. Dels skal stellet være fleksibelt nok til at producere vejgreb og tillade løft af det "inderste" bagjul i sving, samtidigt med at det skal være stift nok til at karten er stabil og at stellet ikke bøjer eller tager permanent skade ved kørsel.
Biblioteks-_og_informationsvidenskab Sport